**Poziv za nadmetanje za nabavku električne energije za pokrivanje gubitaka u distributivnom sistemu za period 01.01.2019 - 31.12.2019.godine**

**Nabavka električne energije za pokrivanje gubitaka u distributivnom sistemu za period  01.01.2019.-31.12.2019. godine**

**Naručilac: Crnogorski elektrodistributivni sistem d.o.o. Podgorica**

**Broj: 10-10-59272**

**Podgorica, 20.12.2018.godine**

Na osnovu člana 115, stav 5 Zakona o energetici („Sl.list CG“ br.5/16 i 51/2017), člana 111 stav 1, tačka 1, alineja 5, a u vezi člana 109, stav 1, tačka 2 Zakona o javnim nabavkama („Sl.list CG“ br.42/11, 57/14, 28/15 i 42/17), Crnogorski elektrodistributivni sistem d.o.o. Podgorica, objavljuje:

**POZIV ZA NADMETANJE**

**za nabavku električne energije za pokrivanje gubitaka u distributivnom sistemu za period  01.01.2019.-31.12.2019. godine**

1. **Podaci o naručiocu**

|  |  |
| --- | --- |
| **Naručilac:**Crnogorski elektrodistributivni sistem d.o.o. Podgorica | **Kontakt osoba**:Predrag Bogetić, dipl.el.ing. |
| **Adresa:**Ulica Ivana Milutinovića br. 12 | **Poštanski broj:**81000 |
| **Grad:**Podgorica | **Identifikacioni broj:** 03099873 |
| **Telefon:**+382 (0) 67 620 995 | **Elektronska pošta (e-mail):**predrag.bogetic@cedis.me |

1. **Predmet nabavke**

Predmet nabavke je električna energija za pokrivanje gubitaka u distributivnom sistemu za period 01.01.2019.-31.12.2019. godine,   sa sledećim karakteristikima:



****

* Snaga isporuke u satnoj rezoluciji, u odnosu na vrijednosti iz tabele, može biti promjenjena do +/- 25%.
* Naručilac svakodnodnevno dostavlja dijagram isporuke u satnoj rezoluciji za naredni dan, najkasnije do 09:00 sati.
1. **Cijena za isporučenu električnu energiju**
* Cijena električne energije će biti po tenderski ponuđenoj cijeni.
1. **Način i mjesto izvršenja kupovine**

Isporučilac je obavezan isporučiti cjelokupni naznačeni dijagram snage koji Naručilac dostavlja, svakodnevno, u procesu prijave transakcija dan-unaprijed.

Mjesto izvršenja kupovine je unutar elektroenergetskog sistema (ees-a) Crne Gore – internal trade sa oznakom A02, ili na granici – external trade sa oznakom A06/A03 gdje ponuđač obezbjeđuje 100% prekograničnih kapaciteta na crnogorskoj granici.

1. **Kriterijum za izbor najpovoljnije ponude:**
* najniža ponuđena cijena (Eur/MWh);
1. **Jezik ponude**

Crnogorski jezik i jezici u službenoj upotrebi u Crnoj Gori – srpski, bošnjački, hrvatski.

1. **Rok i mjesto podnošenja ponuda**

Ponude (forma u prilogu I) se predaju radnim danima zaključno sa 21.12.2018. godine do **11 časova**, u elektronskoj formi slanjem na faks broj: **+382 20 408 400**, ili na e-mail adresu: **predrag.bogetic@cedis.me**.

 Blagovremena ponuda je ponuda koja je dostavljena u roku određenom u pozivu za nadmetanje.

1. **Vrijeme i mjesto javnog otvaranja ponuda**

Javno otvaranje ponuda kome mogu prisustvovati ovlašćeni predstavnici ponuđača sa priloženim punomoćjem potpisanim od strane ovlašćenog lica biće održano nakon isteka krajnjeg roka za prijem ponuda, 21.12.2018.godine u 11:30časova, adresa: Crnogorski elektrodistributivni sistem d.o.o., Ulica Ivana Milutinovića br. 12, 81000 Podgorica.

1. **Rok za donošenje odluke o izboru najpovoljnije ponude, odnosno odluke o obustavljanju postupka nabavke je 21.12.2018. godine do 15h.**

Naručilac zadržava pravo da poništi postupak u slučaju dobijanja neodgovarajućih ponuda.

1. **Ugovor i garancija**

Nacrt Ugovora o nabavci električne energije je dat u prilogu.

Po donošenju odluke o izboru najpovoljnije ponude, obaviće se potpisivanje ugovora i dostavljanje bankarske Garancije u cilju zaštite od kršenja Ugovora od Isporučioca shodno dogovoru između dvije strane. Garancija mora biti bezuslovna i naplativa na prvi poziv, sa rokom važenja 30 dana nakon završetka isporuke u naznačenom periodu.

1. **Plaćanje**

Plaćanje za preuzetu električnu energiju će se vršiti u roku od 15 (petnaest) dana od dana prijema fakture.

Plaćanje će se vršiti na osnovu konačnog voznog reda to jest izvještaja Crnogorskog operatora tržišta.

**Prilog I.**

Ponuda za kupovinu električne energije za period od 01.01.2019.- 31.12.2019.godine,

U skladu sa Vašim pozivom za kupovinu električne energije za pokrivanje gubitka u distributivnom sistemu, dostavljamo ponudu za prodaju električne energije:

Isporučilac: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kupac : Crnogorski elektrodistributivni sistem d.o.o. Podgorica

|  |  |  |  |
| --- | --- | --- | --- |
| **Period** | **Predmet ponude** | **Jedinica mjere** | **Iznos ponude** |
| 01.01.2019.-31.12.2019. | Cijena MWh | Eur/MWh |  |

Datum: \_\_\_\_\_.12.2018.g.

**Ponuđač**

**Naziv kompanije:**

**M.P.              \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Adresa Kompanije:**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Odgovorno lice:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**EIC (Energy Identification Code)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**e-mail: \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**tel: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**fax: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**NACRT UGOVORA**

# UGOVOR

**O NABAVCI ELEKTRIČNE ENERGIJE ZA POKRIVANJE GUBITAKA U DISTRIBUTIVNOM SISTEMU**

za period od 01.01.2019. do 31.12.2019.godine

 **UGOVORNE STRANE**

1. **„Crnogorski elektrodistributivni sistem“ D.O.O. Podgorica (CEDIS), koga zastupa Izvršni direktor Zoran Đukanović (u daljem tekstu Kupac)**

|  |  |
| --- | --- |
| Žiro račun | **535-15969-90- Prva banka Crne Gore** |
| PIB | **03099873** |
| PDV registracioni broj | **30/31-16162-1** |

**i**

1. **\_\_\_\_\_\_\_\_\_\_\_\_\_\_\_\_\_\_\_\_ koju zastupa Izvršni direktor \_\_\_\_\_\_\_\_\_\_\_ (u daljem tekstu Isporučilac )**

|  |  |
| --- | --- |
| Puni naziv i sjedište pravnog lica  |  |
| Adresa za prijem službene pošte |  |
| Ime i prezime odgovornog lica  |  |
| Broj žiro računa i naziv poslovne banke |  |
| PIB  |  |
| PDV registracioni broj |  |
| Kontakt telefon |  |

**(Kupac i Isporučilac zajedno navedeni kao „Ugovorne strane“ a pojedinačno kao „Ugovorna strana“)**

Na osnovu sprovedenog postupka po Pozivu za nadmetanje Crnogorskog elektrodistributivnog sistema DOO Podgorica broj: \_\_\_\_\_\_\_ od 20.12.2018. godine i Odluke o dodjeli Ugovora o isporuci električne energije za pokrivanje gubitaka električne energije u distributivnom sistemu broj \_\_\_\_\_\_\_\_\_\_\_\_ od \_\_\_.12.2018. godine, ugovorne strane su se dogovorile sljedeće:

***I. Opšte odredbe***

Član 1

Ugovorom o isporuci energije za pokrivanje gubitaka u distributivnom sistemu (dalje u tekstu: Ugovor) ,regulišu se uslovi po kojima Kupac kupuje a Isporučilac prodaje, energiju za pokrivanje gubitaka u distributivnom sistemu.

Član 2

Ovim Ugovorom Ugovorne strane definišu uslove za isporuku energije za pokrivanje gubitaka u distributivnom sistemu i u vezi sa tim:

1. Planirane količine gubitaka u distributivnom sistemu (raspoređene po mjesecima i satima),
2. Cijene, način obračuna i fakturisanja isporučene energije,
3. Način dostavljanja planova isporuke i spisak odgovornih lica,
4. Slučajeve u kojima se može prekinuti isporuka,
5. Vrijeme na koje se zaključuje ugovor.

*Član 3*

Mjesto izvršenja kupovine je unutar Crnogorskog elektroenergetskog sistema.

**II.  *Količine električne energije za pokrivanje gubitaka***

***II.1.1. Planirane količine***

*Član 4*

1. Planirane količine električne energije za pokrivanje gubitaka u distributivnom sistemu, za period od 01.01.2019. do 31.12.2019.godine, utvrđene su važećim elektroenergetskim bilansom i Pozivom CEDIS-a za nadmetanje i iznose:

Tabela 1:



1. CEDIS će potrebne količine električne energije iz Tabele 1 nabaviti od:

 Isporučioca \_\_\_\_\_\_\_\_\_\_\_\_\_\_\_\_\_\_\_\_\_\_\_.

**II.1.2. *Način dostavljanja planova isporuke***

*Član 5*

1. Kupac dostavlja Isporučiocu mjesečni plan preuzimanja električne energije za pokrivanje gubitaka najkasnije dvadesetog dana u mjesecu za naredni mjesec.
2. Kupac dostavlja Isporučiocu sedmični plan preuzimanja elektrčne energije za pokrivanje gubitaka najkasnije u srijedu do 15 sati za narednu sedmicu (ponedjeljak-nedelja).
3. Mjesečni i nedjeljni plan preuzimanja električne energije za pokrivanje gubitaka se dostavlja u satnoj rezoluciji.
4. CEDIS će dostavljati Isporučiocu konačan dnevni plan gubitaka u satnoj rezoluciji najkasnije do 09:30 h tekućeg za naredni dan.
5. Dnevni program isporuke električne energije za pokrivanje gubitaka može biti korigovan za ±25% u odnosu na vrijednost iz tabele 1 iz člana (4) stav 1) za isporuku električne energije, odnosno snaga isporuke u satnoj rezoluciji, za svaki pojedinačni sat u predmentnom danu, može biti promjenjena za +/- 25% u odnosu na vrijednosti iz tabele.
6. Mjesto isporuke energije iz stava 1 ovog člana je granica elektroenergetskog sistema (EES) Crne Gore, unutar Crne Gore.

**II. 1.3**. ***Način obračuna***

 *Član 6*

 Obračun električne energije za pokrivanje gubitaka u distributivnom sistemu vrši se na osnovu mjesečnog zbira dnevnih voznih redova koji su usaglašeni sa Crnogorskim operatorom tržišta električne energije (COTEE).

***III.* Cijene i fakturisanje**

 *Član 7*

1. Cijena energije za pokrivanje gubitaka iz člana 6 ovog ugovora je najpovoljnija postignuta cijena u postupku nadmetanja, i iznosi
2. **\_\_\_\_\_ €/MWh.**
3. Isporučilac obračunava i fakturiše isporučenu energiju za pokrivanje gubitaka u distributivnom sistemu, najkasnije 3 (tri) radna dana nakon prijema izvještaja iz člana 6 ovog Ugovora od COTEE-a.

*Član 8*

1. CEDIS je dužan da fakturisani iznos sa uračunatim PDV-om plati do dvadesetog dana u mjesecu za prethodni mjesec, ili prvog radnog dana nakon dvadesetog dana ako je dvadeseti dan neradni.
2. U slučaju kašnjenja u plaćanju naknada iz stava 1. ovog člana, CEDIS je dužan da Isporučiocu plati zateznu kamatu u skladu sa odredbama pozitivnih zakonskih i podzakonskih propisa Crne Gore.

**IV. Odgovorna lica**

 *Član 9*

Spisak odgovornih lica za razmjenu planova isporuke i voznih redova, dokumenata za fakturisanje, plaćanja i praćenje realizacije ovog Ugovora dat je u Prilogu 1.

***V. Slučajevi prekida isporuke***

*Član 10*

Isporučilac ima pravo da obustavi isporuku električne energije:

1. kada CEDIS ne izvršava svoje obaveze plaćanja ispostavljenih faktura

u skladu sa ovim Ugovorom,

1. u slučajevima predviđenim Zakonom o energetici,
2. po nalogu nadležnih institucija.

*Član 11*

Isporučilac nema obaveze prema CEDIS-u ukoliko dođe do privremenog prekida isporuke bez prethodnog obavještavanja pod određenim okolnostima kao što su:

1. sprečavanje prijetećih opasnosti po zdravlje i sigurnost ljudi ili uređaja,
2. tehnički kvarovi u elektranama ili prenosnom sistemu uzrokovanim okolnostima izvan kontrole Isporučioca koje nijesu rezultat bilo kakve namjerne aktivnosti ili kršenja ugovora i ne podliježu planiranju.

*Član 12*

(1) Ako Ugovorna strana sazna za ometajući događaj koji će uticati na ispunjenje neke ili svih njenih obaveza iz ovog Ugovora ona će odmah obavijestiti drugu Ugovornu stranu i dostaviti, kompletan izvještaj o događaju i razlozima zbog kojih događaj može spriječiti ispunjenje njenih ugovornih obaveza.

**(2)** Ometajući događaj ne oslobađa ugovornu stranu od obaveza izvršenja plaćanja po osnovu isporuke prije pojave događaja.

(3) Nijedna Ugovorna strana ne preuzima odgovornost za bilo kakve troškove ili štete usled smetnji u isporuci električne energije koje su nastale kao posledica ometajućih događaja.

***VI. Viša sila***

*Član 13*

(1) Ugovorne strane se oslobadjaju izvršenja obaveza po ovom Ugovoru za vrijeme trajanja više sile.

(2) Pod višom silom u smislu ovog Ugovora podrazumijevaju se nepredvidjeni prirodni dogadjaji koji imaju karakter elementarnih nepogoda (poplave, zemljotresi, požari, atmosferska pražnjenja, jaki vjetrovi, prekomjerni led, posolica i sl.) kao i kvarovi na uredjajima i postrojenjima do kojih nije došlo krivicom Ugovornih strana.

(3) Ugovorna strana koja se poziva na dejstvo više sile dužna je da drugoj Ugovornoj strani o tome u roku od tri radna dana dostavi pisano obavještenje navodeći karakter i početak dejstva više sile uz pružanje vjerodostojnih dokaza. Na isti način vrši se obavještavanje o prestanku dejstva više sile.

*Član 14*

 Ugovorna strana neće biti odgovorna za propuste u izvršenju bilo koje od svojih ugovornih obaveza ukoliko je neizvršenje prouzrokovano dejstvom više sile, za vrijeme trajanja više sile i razuman period nakon prestanka dejstva koji je potreban Ugovornoj strani da nastavi sa izvršenjem ugovornih obaveza.

*Član 15*

 Ugovorna strana koja u roku iz člana 13, stav (3) ovog Ugovora ne obavijesti drugu Ugovornu stranu, nema pravo da se poziva na višu silu kao razlog za neizvršenje svojih ugovornih obaveza.

***VII. Završne odredbe***

*Član 16*

 Ukoliko za vrijeme važenja ovog Ugovora dodje do promjene zakonskih i drugih propisa, ugovorne strane će Aneksom izmijeniti odredbe ovog Ugovora i prilagoditi ih novonastalim uslovima i promjenama.

*Član 17*

(1) Eventualne sporove po ovom Ugovoru, Ugovorne strane će rješavati sporazumno.

(2) Ukoliko se nastali spor ne može riješiti sporazumom ugovornih strana,

 Ugovorne strane su saglasne daje za rješavanje sporova nadležan Privredni

 sud Crne Gore u Podgorici.

 *Član 18*

 Ovaj Ugovor stupa na snagu danom potpisivanja od strane Ugovornih strana, a primjenjuje od 01.01.2019. do 31.12.2019. godine.

*Član 19*

 Ugovor je sačinjen u 6 (šest) istovjetna primjeraka od kojih se 3 (tri) primjerka nalaze kod Kupca, a 3 (tri) primjerka kod Isporučioca.

|  |  |  |
| --- | --- | --- |
|  **Za Isporučioca**  |  |  **Za CEDIS** |
|  Izvršni direktor |  |  Izvršni direktor |
|  \_\_\_\_\_\_\_\_\_\_\_ |  Zoran Đukanović |

**Prilog 1**

**Lista autorizovanog osoblja**

**Usaglašavanje planova isporuke gubitaka i voznog reda:**

|  |  |
| --- | --- |
| CEDIS | ISPORUČILAC |
|  |  |

**Obračun i plaćanja**

|  |  |
| --- | --- |
| CEDIS | ISPORUČILAC |
|  |  |
|  |  |

**Sprovodjenje ugovora**

|  |  |
| --- | --- |
| CEDIS | ISPORUČILAC |
|  |  |